नारदस्मृतिः/व्यवहारपदानि/क्रीतानुशयः
<table>		
		
<td><p>		
	विक्रीय पण्यं मूल्येन क्रेतुर्यन्न प्रदीयते   ।विक्रीयासंप्रदानं तद्विवादपदं उच्यते   । । ८.१  । ।	</p>
<td><p>		
	लोकेऽस्मिन्द्विविधं द्रव्यं जङ्गमं स्थावरं तथा   ।क्रयविक्रयधर्मेषु सर्वं तत्पण्यं उच्यते   । । ८.२  । ।	</p>
<td><p>		
	षड्विधस्तस्य तु बुधैर्दानादानविधिः स्मृतः   ।गणिमं तुलिमं मेयं क्रियया रूपतः श्रिया   । । ८.३  । ।	</p>
<td><p>		
	विक्रीय पण्यं मूल्येन क्रेतुर्यो न प्रयच्छति   ।स्थावरस्य क्षयं दाप्यो जङ्गमस्य क्रियाफलम्  । । ८.४  । ।	</p>
<td><p>		
	अर्घश्चेदपहीयेत सोदयं पण्यं आवहेत् ।स्थायिनां एष नियमो दिग्लाभो दिग्विचारिणाम्  । । ८.५  । ।	</p>
<td><p>		
	उपहन्येत वा पण्यं दह्येतापह्रियेत वा   ।विक्रेतुरेव सोऽनर्थो विक्रीयासम्प्रयच्छतः   । । ८.६  । ।	</p>
<td><p>		
	निर्दोषं दर्शयित्वा तु सदोषं यः प्रयच्छति   ।मूल्यं तद्द्विगुणं दाप्यो विनयं तावदेव च   । । ८.७  । ।	</p>
<td><p>		
	तथान्यहस्ते विक्रीय योऽन्यस्मै संप्रयच्छति   ।सोऽपि तद्द्विगुणं दाप्यो विनेयस्तावदेव च   । । ८.८  । ।	</p>
<td><p>		
	दीयमानं न गृह्णाति क्रीतं पण्यं च यः क्रयी   ।विक्रीणानस्तदन्यत्र विक्रेता नापराध्नुयात् । । ८.९  । ।	</p>
<td><p>		
	दत्तमूल्यस्य पण्यस्य विधिरेष प्रकीर्तितः   ।अदत्तेऽन्यत्र समयान्न विक्रेतुरतिक्रमः   । । ८.१०  । ।	</p>
<td><p>		
	लाभार्थे वणिजां सर्व पण्येषु क्रयविक्रयः   ।स च लाभोऽर्घं आसाद्य महान्भवति वा न वा   । । ८.११  । ।	</p>
<td><p>		
	तस्माद्देशे च काले च वणिगर्घं पराक्रमेत् ।न जिह्मेन प्रवर्तेत श्रेयानेवं वणिक्पथः   । । ८.१२  । ।	</p>